14 Leina la pokano eno le fetogile makgetlo a le mmalwa. E ne ya bidiwa Ditlhopha Tsa Baberea Tsa Thuto ya Baebele, e le go e amanya le Baberea ba lekgolo la ntlha la dingwaga ba ba neng ba tlhatlhoba Dikwalo ka kelotlhoko. (Dit. 17:11) Fa nako e ntse e ya, leina la pokano eno le ne la fetolwa go nna Thuto ya Buka ya Phuthego. Gone jaanong e bidiwa Thuto ya Baebele ya Phuthego, mme phuthego yotlhe e kopanela kwa Holong ya Bogosi go na le go kopana e le ditlhopha kwa magaeng a batho. Go ralala masomesome a dingwaga, go dirisitswe dibuka tse di farologaneng, diboroutšhara le ditlhogo tsa Tora ya Tebelo go tshwara thuto eno. Go tswa fela kwa tshimologong, botlhe ba ba leng gone ba ne ba kgothalediwa go nna le seabe mo pokanong. Pokano eno e nnile le seabe se segolo thata mo go re thuseng gore re nne le kitso e ntsi ya Baebele. A o baakanyetsa pokano eno ka metlha le go nna le seabe mo go yone go ya kafa o ka kgonang ka teng?